**Înger trist**

*Lavinia E. Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un înger trist

când mă gândesc la noi.

Alunec de pe coamele

regretelor,

pe un fir de vis…

Întreb toţi norii

eu unde cobor,

ce ploaie mă va biciui.

Aripile mă strâng,

vreau încă o pereche

pe măsura acestei iubiri,

zborul să-mi fie ca al unei păsări

ieşite din cuib de senin.

Tac, să-mi auzi lacrima

cum se sparge la fiecare bătaie

de aripă.

Culege-o,

din cochilia durerii!

S-a copt (ne)liniştea,

are gustul unei inimi care bate.

Un înger se iscăleşte

pe trupul toamnei,

cu tăceri de cer.